รัฐมนตรีประจำสำนักนายกรัฐมนตรี ขอบคุณประชาชน ผู้ประกอบการห้างสรรพสินค้า และผู้ค้าขายที่ยอมเสียสละดำเนินตามมาตรการที่กำหนด
รัฐมนตรีประจำสำนักนายกรัฐมนตรี ขอบคุณประชาชน ผู้ประกอบการห้างสรรพสินค้า และผู้ค้าขายที่ยอมเสียสละดำเนินตามมาตรการที่กำหนด เชื่อหากร่วมมือกันจริงจังจะสามารถหยุดการแพร่ระบาดของโรคโควิด-19 ได้ภายในเร็ววันนายเทวัญ ลิปตพัลลภ รัฐมนตรีประจำสำนักนายกรัฐมนตรี กล่าวขอบคุณประชาชนและผู้ประกอบการที่ปิดห้างสรรพสินค้า รวมถึงผู้ค้า-ขาย ในห้างสรรพสินค้าหยุดการค้าขายในช่วงนี้ ซึ่งถือเป็นการเสียสละร่วมดำเนินการตามมาตรการหยุดการแพร่ระบาดของโรคโควิด - 19 อย่างดี ทั้งนี้เชื่อว่าหากทุกคนร่วมมือกันดำเนินการตามมาตรการที่กระทรวงสาธารณสุขกำหนดอย่างเคร่งครัด โดยพยายามอยู่บ้านไม่เคลื่อนย้าย หรือกลับภูมิลำเนา เพื่อไม่ให้นำเชื้อกลับไปแพร่ระบาดต่างจังหวัด หรือนำไปติดคนใกล้ชิด การใส่หน้ากากอนามัยในแหล่งที่มีประชาชนแออัด ลดการสัมผัสและล้างมือบ่อยๆ รวมถึงยังได้เชิญผู้ประกอบการส่งอาหารที่มีกว่า 17 บริษัท มาประชุมร่วมกันเพื่อชี้แจงมาตรการการป้องกันการแพร่ระบาดของโรคโควิด-19 ระหว่างการส่งอาหารของพนักงานให้กับประชาชนด้วย เพื่อร่วมกับยับยังการแพร่ระบาดของโรค ทั้งนี้เชื่อว่าหากทุกภาคส่วนร่วมมือกันดำเนินตามมาตรการที่กระทรวงสาธารณสุขกำหนดอย่างจริงจังและเคร่งครัดก็จะทำให้การแพร่ราะบาดของโรคนี้หมดไปในเร็ววันนี้ได้